春悲行（伯三七七一下同）
作者：胡皓
朝代：唐

paragraphs: 夜鵲南飛倦，鳴雞屢送晨，忽聞芳歲道（到），今日故園春。
試上亭臺望，葐蒀（氛氳）江樹新。
（項云「葐蒀」爲草木茂盛之貌，不煩改。
）旳旳韶陽蕚，迢迢佳麗人，音容曠不接，景物徒相因。
別怨如流水，移恩念積薪，垂淚三危露，心斵[一]（「斵」，原卷作「斷」。
）二京塵。
遠役鴻爲伴，荒亭鬼作隣，吾生殊卉木，顦顇此江濱。
（[一]俞云：「『心斵』疑『心斷』。
」）。